Kivistiku talu Mäetaguse vallas on üks edukamaid raskeveohobuse säilitamise ja aretamisega tegelevaid talusid Eestis, vahendab ERR Uudised.
"See on armastus hobuste vastu. Vanaisa kasvatas ja lell kasvatas ja mina ka kasvatan," ütles hobusekasvataja Hannes Kivil.
"Nad on rahumeelsed ja tugevad. Mulle meeldivad suured ja tugevad hobused," selgitas Kivil, miks talle just seda tõugu hobused meeldivad.
Niisama ilu pärast pole aga raskeveohobuseid mõtet pidada. Sellel loomal on eesmärk.
"Hobune on üks võimalus, et oma metsasid hoida ja samas teistpidi jälle me hoiame seda hobust, kellele on vaja sellist tööd säilitada," märkis Hobusekasvatajate seltsi liige Krista Sepp.